Prejemaš preveč obvestil? – Nastavitev obveščanja

Si uporabnik oz. uporabnica ona-on.com in je tvoj elektronski naslov občasno poln obvestil o tem, kdo si te je ogledal, te dodal med simpatije ali ti pisal? In nad tem nisi preveč navdušen/a? Potem lahko prejemanje obvestil izklopiš. Poglejmo, katera obvestila prejemaš in kje jih izključiš.

Kaj so ona-on obvestila?

Ko se registriraš na portal ona-on.com, imaš nastavljeno, da na svoj elektronski naslov dobivaš brezplačna e-sporočila o vseh akcijah, ki so povezane s tvojim profilom. Ta e-sporočila te obveščajo o tem, kdo si te je ogledal, ti pisal, dodal med simpatije itd.

Zakaj je prejemanje obvestil koristno zame?

Primer obvestila, ko te nekdo sprašuje za šanse.

Prejemanje obvestil na tvoj elektronski naslov, zna biti precej koristno. Prvič, obvestila te obveščajo o tem, kateri ona-on uporabnik je nekaj naredil na tvojem profilu. Za katere akcije uporabnikov dobiš obvestila, bomo razdelali spodaj.

Drugič, ko nisi prijavljen/a na portal in ti kakšen uporabnik oz. uporabnica piše, ne zamudiš morebitne nove simpatije in greš lahko takoj v akcijo, čeprav nisi v tistem trenutku prijavljen/a na ona-on.

Tretjič, klik na zeleni gumb v e-sporočilu te takoj preusmeri na portal in naravnost na profil uporabnika, ki si te je ogledal, dal med simpatije, …

Vrste ona-on obvestil

Ko odpreš zavihek obvestila, se ti odpreta dva razdelka: zgornji je vezan na obvestila o akcijah na tvojem profilu, spodnji pa je bolj vsebinske narave (obvestila o spoznavnih dogodkih, promocijska sporočila partnerjev, nasvete z ona-on Magazina). Poglejmo si, kaj vse lahko prejemaš:

1. Kaj je novega na tvojem profilu? (prejmeš vsake 3 dni)

Na 3 dni prejmeš povzetek, kaj vse se je v zadnjem času dogajalo na tvojem profilu. Obveščen/a boš o vseh akcijah, ki so se v tem času zgodile na tvojem profilu – število sporočil, šans, simpatij itd.

2. Namige za pravilno uporabo ona-on

Tina, vodja projektov, in Luka, vodja portala ona-on.com, ti bosta v seriji več e-sporočil svetovala, kako z ona-on.com čim prej do zmenka in partnerja.

Predstavila ti bosta funkcionalnosti ona-on in ti dala konkretne nasvete, kako se lotiti iskanja na ona-on.com. Če ne želiš čakati na njuna e-sporočila, si jih lahko kar takoj prebereš tukaj.

3. O vsakem prejetem sporočilu v ona-on klepetu

Naj bo to prvo sporočilo ali pa odgovor na tvoje sporočilo. Nemudoma si obveščen/a o novem sporočilu. A pazi: Obvestila na e-naslov ne boš prejel/a, če si v tistem trenutku prijavljen/a na stran.

4. O prejetem vprašanju za šanse “GO?”

Nekdo si je ogledal tvoj profil in te sprašuje za šanse. Ne pusti ga / je čakati in mu / ji nemudoma odgovori.

5. O prejetem odgovoru za šanse “GO?” (mi nekdo odgovori na vprašanje GO?)

Očitno ti je bil nekdo dovolj všeč in si ga vprašal/a za šanse. Z vklopom tega obvestila poskrbiš, da boš nemudoma obveščen/a o odgovoru.

6. Ko me nekdo doda med Simpatije

Tako kot ti, tudi drugi med simpatije ne dodajo kar vsakogar. Zelo dober znak, da se nekdo zanima zate.

7. O ogledu profila, ki je lahko zanimiv zame (takoj ko se zgodi!)

Nekdo si je ogledal tvoj profil. Preveri nemudoma in morda ga / jo še uloviš na strani.

8. O tem, da me nekdo želi spoznati (takoj ko se zgodi)

Ko nekdo v igri zmenkov označi, da bi se želel spoznati s teboj v živo, te o tem obvestimo.

9. O ugotovljenem ujemanju – oba se želiva spoznati (takoj ko se zgodi)

Ti si označil/a, da v igri zmenki nekoga želiš spoznati in na to si z druge strani prejel/a pozitiven odgovor. Akcija!

10. O spoznavnih dogodkih, družabnih srečanjih, novostih na portalu, ipd.

Ker se je zabavno spoznavati tudi v živo, se trudimo z organizacijo zabavnih spoznavnih dogodkov (pohodi, plesni tečaji, zmenki s kulturo itd.). S vklopom tega obvestila si obveščen/a ne le o spoznavnih dogodkih, ampak tudi o novostih na portalu ona-on.

Primer tedenskega nasveta z ona-on.com Magazina.

11. Promocijska sporočila naših partnerjev

Včasih “zrihtamo” kakšno super ponudbo naših partnerjev in jih prepričamo, da lahko to ponudimo tudi tebi.

12. Nasvete z ona-on.com Magazina

Naša urednica Tamara poskrbi, da so na voljo vedno sveže vsebine, namenjene samskim: nasveti pri uporabi portala, razbijanje tabujev o samskosti in spletnem spoznavanju, pa tudi razne teme o partnerskih odnosih in izbiri pravega partnerja.

Kje in kako obvestila vključim / izključim?

Za vklop in izklop prejema obvestil se moraš prijaviti na portal s svojim uporabniškim imenom in geslom ter slediti: Nastavi – Nastavitve – zavihek Obvestila (lahko klikneš tudi tukaj). Tam označiš, kaj želiš oz. česa ne želiš prejemati. Izbrane nastavitve nato še potrdiš s klikom na Nastavi.

Česa kot nečlan/ica ne morem izklopiti?

Če nisi član/ica, torej, nisi izbral/a ene izmed članarin, potem ne moreš izklopiti obvestil, ki so del storitve. Kot nečlan/ica, boš prejemal/a obvestila o naših prodajnih in drugih akcijah – seveda samo, dokler se ne včlaniš.

Preberi še naslednje plonkce:

Kaj pomenijo vse te ikone na iskalnih seznamih?

Z verifikacijo profila do resnih kandidatov

Nočeš, da tvoje fotke vidijo vsi?

Dobivaš preveč sporočil?

Bi neomejeno komunikacijo z vsemi simpatijami?

Nočeš, da te na ona-on najde sosed?

Ujemanje astroloških znamenj – kako se ujemaš s simpatijo?

Kaj pomenijo namigi na ona-on profilu tvoje simpatije?

Prejemaš preveč obvestil? – Nastavitev obveščanja